CELEX: 62011TN0641
Language: lt
Date: 2011-12-08 00:00:00
Title: Byla T-641/11 P: 2011 m. gruodžio 8 d. Harald Mische pateiktas apeliacinis skundas dėl 2011 m. rugsėjo 29 d. Tarnautojų teismo sprendimo byloje F-70/05 Mische prieš Komisiją

18.2.2012   
            
            
               LT
            
            
               Europos Sąjungos oficialusis leidinys
            
            
               C 49/30
            
         2011 m. gruodžio 8 d. Harald Mische pateiktas apeliacinis skundas dėl 2011 m. rugsėjo 29 d. Tarnautojų teismo sprendimo byloje F-70/05 Mische prieš Komisiją
   
   (Byla T-641/11 P)
   2012/C 49/54
   Proceso kalba: anglų
   
      Šalys
   
   
      Apeliantas: Harald Mische (Briuselis, Belgija), atstovaujamas advokatų R. Holland, J. Mische ir M. Velardo
   
      Kitos proceso šalys: Europos Komisija, Europos Sąjungos Taryba
   
      Reikalavimai
   
   
               —
            
            
               panaikinti 2009 m. rugsėjo 29 d. Tarnautojų teismo sprendimą byloje F-70/05 ir pritaikyti galimą pagrindą bylos aplinkybėms Bendrojo Teismo priimtame sprendime; ir
            
         
               —
            
            
               panaikinti 2004 m. lapkričio 11 d. Komisijos sprendimą tiek, kiek juo nustatomas apelianto paskyrimas;
            
         
               —
            
            
               priteisti iš Komisijos atlyginti visą žalą (įskaitant žalą jo karjerai, teisėtam ir įprastam darbo užmokesčiui, nematerialią žalą ir t. t.);
            
         
               —
            
            
               priteisti iš Komisijos šioje instancijoje ir Tarnautojų teisme patirtas bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Grįsdamas apeliacinį skundą apeliantas remiasi trimis pagrindais.
   
               1.
            
            
               Pirmasis apeliacinio skundo pagrindas, susijęs su tuo, kad Tarnautojų teismas klaidingai neišnagrinėjo Europos Sąjungos pagrindinių teisių chartijos 41 straipsnio 1 dalies, bei šio straipsnio 3 dalies, susijusios su teise į žalos atlyginimą, būtent su sąlygomis, kad apelianto reikalai, susiję su keliomis faktinėmis situacijomis, būtų tvarkomi „teisingai“ ir „per kiek įmanomai trumpesnį laiką“, pažeidimo pagrindo, nors toks pagrindas buvo netiesiogiai nurodytas.
            
         
               2.
            
            
               Antrasis apeliacinio skundo pagrindas, susijęs su tuo, kad Tarnautojų teismas klaidingai pripažino Pareigūnų tarnybos nuostatų (1) 5 straipsnio 5 dalies, kurioje nurodytos specialios teisinės sąlygos, kad ne vien vienodos, bet „visiems pareigūnams taikomos visiškai vienodos įdarbinimo ir kilimo tarnyboje sąlygos“ pažeidimo pagrindą nepriimtinu.
            
         
               3.
            
            
               Trečiasis apeliacinio skundo pagrindas, susijęs su tuo, kad Tarnautojų teismas klaidingai nesvarstė teisėtos buvusio laikinojo tarnautojo karjeros tęstinumo, kaip išaiškinta naujoje Teisingumo Teismo praktikoje (byla C-177/10). Be to, Tarnautojų teismas klaidingai pripažino nepriimtinu pagrindą dėl Pareigūnų tarnybos nuostatų XIII priedo 5 straipsnio 4 dalies teisėtumo, teigdamas, kad pagal šią nuostatą apeliantas nebuvo paskirtas į lygį.
            
         
      (1)  2004 m. kovo 22 d. Tarybos reglamentas (EB, Euratomas) Nr. 723/2004, iš dalies keičiantis Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas (OL L 124, 2004, p. 1; 2004 m. specialusis leidimas lietuvių k., 1 sk. 2 t., p. 130).